text: AC Horsens sender 73 busser
  10 maj 2012 kl. 07.26
  Det bliver en pokalfinale med solid opbakning fra hjemmefans, når AC Horsens torsdag den 17. maj spiller klubbens første pokalfinale nogensinde i Parken mod FCK.
  Torsdag formiddag kunne AC Horsens afsløre på Facebook, at salget går forrygende, og at hele 73 busser om en uge tager turen til Parken - hvis ikke det antal når at stige til endnu flere.
  - Horsens er ramt af fodboldfeber. I går kunne Horsens Folkeblad bringe en artikel på forsiden om, at 50 busser kører mod Parken Kristi Himmelfartsdag. Vi kan så oplyse, at det tal nu er oppe på 73 busser, og det tal bliver kun højere med den efterspørgsel, vi oplever. Hvor er det fantastisk, gule venner!! Tak for det, skriver klubben på deres facebookside.
  
  Flere i parken end til hjemmekampe
  Det har været svært for AC Horsens at få tilfredsstillende med tilskuere til hjemmekampene på Casa Arena, og antallet af tilrejsende fans til pokalfinalen i Parken i København ser ud til at overstige det samlede antal tilskuere til semfinalen i Horsens som var på 3800.
  